**A Ford Kuga Plug-In Hybrid az európai piac legkelendőbb PHEV-modellje. Az autó immár Black Package kivitelben és komfortülésekkel is kapható**

* Idén eddig a Kuga számít Európa legkelendőbb plug-in hibridjének (PHEV), több mint 28 százalékkal szárnyalva túl legerősebb vetélytársa értékesítési eredményét 2022 első félévében
* Az autó mostantól Kuga ST-Line X Black Package kivitelben is kapható, fekete tetővel, fekete külső kiegészítőkkel, fekete 20 colos könnyűfém keréktárcsákkal és teljes karosszériaszín-palettával
* A járműhöz a Ford saját fejlesztésű komfortülése is megrendelhető, amelynek kényelmét és stabil megtámasztását a neves gerinc-specialista intézet, az AGR tanúsítványa igazolja

**2022. november 28.** – A Ford Kuga Plug-In Hybrid 1 SUV volt a legnagyobb darabszámban értékesített plug-in hibrid (PHEV) az európai piacon 2022. első félévében.2 3

Az autó már 2021-ben is Európa legkelendőbb plug-in hibridje volt2 3, és idén eddig mintegy 23.000 darab kelt el belőle, ami 28 százalékkal több, mint a népszerűségi listán utána következő PHEV értékesítési eredménye. 3

A Ford azt is ma jelentette be, hogy megjelenik a választékban a Kuga ST-Line X Black Package kivitel, számos vizuális frissítéssel, valamint az opcióként megrendelhető új komfortüléssel.

“Tudjuk, hogy sok vásárlónk továbblépne már a szokványos benzin- és dízelmotoroktól, de még nem érzik, hogy készen állnának a tisztán elektromos hajtásra – és pontosan ez az, ami miatt a Kuga Plug-In Hybrid lett Európa legkelendőbb PHEV-modellje, bebizonyítva, hogy a vásárlók remek megoldásnak tartják ezt a fajta hajtásláncot,” nyilatkozott Glen Goold, a Kuga modellcsalád igazgatója. “A Kuga Plug-In Hybridhez hasonló autók fontos szerepet kapnak a Ford elektromos jövőképében.”

A Kuga Plug-In Hybrid intelligens hajtáslánca rendkívül rugalmas megoldást kínál: vegyes használat mellett az autó 57-67 kilométert tesz meg tisztán elektromos hajtással (WLTP-mérés), városi forgalomban pedig 71-88 kilométert (WLTP), így a rövidebb, gyakoribb utakat kizárólag az elektromotor erejével is képes teljesíteni. Energiafogyasztása 14,4-15-9 kWh/100 km (WLTP), ami a legfontosabb versenytársakénál kedvezőbb érték. 4

Az autósok emellett egy benzinmotoros jármű hatótávolságát és rugalmasságát is élvezhetik, sőt az elektromos hajtás a Kuga teljesítményét is növeli. Ha pedig a vezető EV Auto üzemmódba kapcsol, a Kuga Plug-In Hybrid a lehető legtakarékosabban működik, a mindenkori forgalmi helyzet alapján választva ki az éppen ideális hajtási módot.

**Black Package: extra stílus és igazi egyéniség a Kuga-kínálatban**

Mostantól kapható a Kuga ST-Line X Black Package kivitel is, amelynek külső megjelenését egyedi dizájn-elemek teszik még dinamikusabbá és különlegesebbé.

Az autó a Kuga teljes színskálájában megrendelhető, amit a Black Package változatban feketére fényezett tető, fekete külső tükörburkolat, első légbeömlő és hátsó légterelő egészít ki. Az ST-Line emblémák és a csomagteret díszítő Kuga felirat is fekete, akárcsak az alapáras 20 colos könnyűfém keréktárcsák.

**Az új komfortülés még jobban megtámasztja az elöl utazók testét**

A vásárlók a Kuga teljes modellkínálatához megrendelhetik az új komfortülést, amelyek kiváló ergonómiáját az Egészségesebb Hátakért kampányt szervező gerinc-specialista intézet, az Aktion Gesunder Rücken e.V. (AGR) minősítő pecsétje igazolja. A 18 irányban állítható szerkezet garantálja, hogy az ülés alkalmazkodik az utas testéhez, nem pedig fordítva – ami az AGR tanúsítványának egyik alapfeltétele.

Nemcsak az üléspárna magassága, hosszúsága és dőlésszöge állítható, hanem a deréktámasz és a fejtámasz is négy irányban mozgatható, hogy bármilyen magasságú és testalkatú utas kényelmesen ülhessen.

Az AGR tanúsítványát egy különböző szakorvosokból álló független vizsgálóbizottság ítéli oda, amely elkötelezetten segít a vásárlóknak ‘hátbarát’ termékeket választani. A deréktáji fájdalom világszerte a leszázalékolások egyik legfőbb oka, és egy tanulmány szerint a járművezetők 63 százaléka szenvedett már olyan hátfájástól, ami akadályozta a mindennapos tevékenységek elvégzésében.5

# # #

1 A Kuga Plug-In Hybrid homologizált CO₂-kibocsátása 21-30 g/km (WLTP), homologizált üzemanyag-fogyasztása 0,9-1,3 l/100 km (WLTP), tisztán elektromos hatótávolsága pedig 57-67 km (WLTP). A CO₂-kibocsátás és az üzemanyag-fogyasztás az egyes piacokon forgalmazott modelváltozatoknak megfelelően változhat.

A WLTP-ciklusban mért üzemanyag/energiafogyasztási, CO₂-kibocsátási és az elektromos üzemmódban megtehető hatótávolság adatait az Európai Unió 715/2007/EC számú szabványa által előírt technikai kívánalmak és műszaki adatok alapján, illetve a legfrissebb 2017/1151 direktíva alapján regisztrálták. Az alkalmazott, szabványos tesztelési eljárások lehetővé teszik a különböző járműfajták és gyártmányok összehasonlítását.

2 A Ford Európa 20 legfontosabb európai piaca Ausztria, Belgium, Nagy-Britannia, Csehország, Dánia, Finnország, Franciaország, Németország, Görögország, Magyarország, Írország, Olaszország, Hollandia, Norvégia, Lengyelország, Portugália, Spanyolország, Románia, Svédország és Svájc

3 A JATO Dynamics adatai alapján, [www.jato.com](http://www.jato.com)

4 A Ford elemzése szerint.

5 <https://www.ijsr.net/get_abstract.php?paper_id=ART20194108>

***A Ford Motor Company***

*A Ford Motor Company (NYSE: F) globális vállalat, amelynek központja a Michigan állambeli Dearborn. A vállalat elkötelezetten dolgozik egy jobb világ megteremtésén, ahol minden ember szabadon mozoghat, és megvalósíthatja álmait. A vállalat Ford+ terve a növekedés és az értékteremtés érdekében hatásosan ötvözi a Ford már meglévő erősségeit, új képességeit és az ügyfelekkel fenntartott állandó kapcsolatot, hogy még teljesebb élményeket nyújthasson vásárlóinak, elmélyítve márkahűségüket. A Ford innovatív és vonzó Ford pickupokat, városi terepjárókat (SUV), haszonjárműveket és személyautókat, illetve Lincoln márkájú luxusautókat fejleszt és gyárt, valamint hálózatba kapcsolt szolgáltatásokat biztosít. Mindemellett a Ford megalapozza piacvezető pozícióját a mobilitási megoldások, köztük az önvezető technológiák terén, és a Ford Motor Credit Company révén pénzügyi szolgáltatásokat is nyújt. A Ford mintegy 182.000 embert foglalkoztat világszerte. Amennyiben több információra van szüksége a Fordról, termékeiről vagy a Ford Credit vállalatról, kérjük, keresse fel a* [*www.corporate.ford.com*](http://www.corporate.ford.com) *vagy a* [*www.ford.hu*](http://www.ford.hu) *honlapot.*

*A saját tulajdonú vállalatokban mintegy 35.000 alkalmazottat, az összevont, illetve nem összevont közös vállalkozásokkal együtt pedig mintegy 54.000 embert foglalkoztató* ***Ford Európa*** *felel a Ford márkához tartozó autók gyártásáért, értékesítéséért és karbantartásáért Európa 50 piacán. A Ford Motor Credit Company mellett a Ford Európa üzleti tevékenysége magában foglalja a Ford Ügyfélszolgálat és 14 gyártóüzem (nyolc saját tulajdonú vagy összevont közös vállalat és hat nem összevont közös vállalkozás) működtetését. Az első Ford autókat 1903-ban szállították Európába – ugyanabban az évben, amikor a Ford Motor Companyt alapították. Az európai gyártás 1911-ben indult meg.*

|  |  |  |
| --- | --- | --- |
| **Sajtókapcsolat:** | Györke Orsolya |  |
|  | **Ford Közép- és Kelet-**  **Európai Értékesítő Kft.**  2000 Szentendre Galamb J. 3. |  |
|  | Tel: +36 26 802802 |  |